Hinna ja müügitulu suhtarv (P/S)
================================

**Hinna ja müügitulu suhtarv (P/S)** on finantsnäitaja, mida kasutatakse ettevõtte hindamisel ja investeerimisotsuste tegemisel. See mõõdab ettevõtte aktsia hetke turuhinda aastase müügitulu suhtena.

Suhtarv arvutatakse aktsiapõhiselt, jagades turukapitalisatsiooni kogumüügiga. P/S suhet tuntakse ka müügikordajana või tulu kordajana ning see on oluline analüüsi- ja hindamisvahend investoritele ja analüütikutele.

**P/S suhtarvu valem:**

{\displaystyle {\text{P/S suhtarv}}={\frac {\text{Turukapitalisatsioon}}{\text{Kogumüük}}}={\frac {\text{Aktsia turuhind}}{\text{Müük aktsia kohta}}}}

Kus:

Turukapitalisatsioon on ettevõtte väärtus turul (arvutatav ka valemiga {\displaystyle {\text{Aktsiahind}}\times {\text{Aktsiate arv}}} ), aktsia turuhind on hetke aktsia hind ja müük aktsia kohta (arvutatav valemiga {\displaystyle {\frac {\text{Müügitulu}}{\text{Aktsiate arv}}}} ).

P/S suhtarvu teke
-----------------

P/S suhtarvu arendas välja aktsiaturu ekspert ja analüütik Kenneth L. Fisher. Fisher märkas, et ettevõtte varajases kasvuperioodis hindavad investorid ettevõtet väga ebarealistlikult. Kui ettevõtte väärtus langeb alla nende ootuste, satuvad investorid paanikasse ja müüvad aktsiad maha. Fisheri nägemus oli see, et tugeva juhtkonnaga ettevõte peaks suutma selliseid olukordi tuvastada ja lahendada. Kui nad suudavad olukorra lahendada, tõuseb ettevõtte aktsia hind ja kasum. Selleks, et ülehindamist ennetada, pakkus Fisher välja P/S suhtarvu.

Kasutus ja hindamine
--------------------

P/S suhtarvu kasutatakse tihti erinevate tööstusharude võrdlemisel, kuna see on hea viis hinnata ettevõtteid, mille kasumlikkus hetkel puudub või on volatiivne. Näitena võib suhtarvu kasutada uute tehnoloogiaettevõtete võrdlemisel, kellel võib olla suur müügitulu, kuid võib-olla pole veel kasumlikkust. Kõrge P/S suhtarv võib viidata sellele, et investorid on valmis maksma kõrgemat hinda ettevõtte iga müügiedu eest, mis võib näidata investorite optimismi ettevõtte tuleviku suhtes. Madal P/S suhtarv võib näidata vastupidist - et ettevõtte aktsiad võivad olla alahinnatud või et investorid ei ole ettevõtte tuleviku suhtes nii optimistlikud. Tavaliselt jääb suhtarv vahemikku 1-2, kus alla kahe jäävat arvu tõlgendatakse "terve" ettevõttena ja alla 1 tulemust väga hea tulemusena.

Samuti on oluline märkida, et P/S suhtarv ei arvesta ettevõtte kasumlikkust ega ka kulude struktuuri, mistõttu tuleks seda kasutada koos teiste finantsnäitajatega ettevõtte finantstervise hindamisel. Lisaks võib P/S suhtarv erineda tööstusharude vahel, mistõttu tuleks seda kasutada võrdluseks samas tööstusharus tegutsevate ettevõtete vahel.

Vaata ka
--------

P/E suhtarv

EPS

Viited
------

1. ↑  "Price-to-Sales (P/S) Ratio: What It Is, Formula To Calculate It". *Investopedia* (inglise). Vaadatud 26. märtsil 2024.
2. ↑  "Turusuhtarvud". *www.rahandus.ee*. Vaadatud 26. märtsil 2024.
3. ↑  "Price to Sales Ratio". *Corporate Finance Institute* (Ameerika inglise). Vaadatud 26. märtsil 2024.
4. ↑  Saad, Rainer (28. september 2023). "Kuidas aitavad suhtarvud edukamalt investeerida?". *Swedbanki blogi*. Vaadatud 26. märtsil 2024.
5. ↑  Salvucci, Jeremy (12. jaanuar 2023). "What Is a Price-to-Sales Ratio? Definition, Examples & FAQ". *TheStreet* (Ameerika inglise). Vaadatud 26. märtsil 2024.

INDEKSIGA